
ROMÂNIA 
JUDEŢUL VASLUI
COMUNA BOȚEȘTI
CONSILIUL LOCAL


P  R  O  G  R  A  M
de masuri pentru gospodarirea si  infrumusetarea 
comunei Boțești in anul 2022

Asigurarea şi păstrarea curăţeniei, a ordinii publice pe teritoriul localităţilor, buna gospodărire a acestora şi respectarea nomelor de igienă constituie o obligaţie fundamentală a administraţiei publice locale, agenţilor economici şi a altor persoane juridice precum şi a cetăţenilor.
Activitatea gospodărească pe teritoriul comunei reprezintă masurile si acţiunilor de utilitate şi interes local desfăşurate din iniţiativa şi sub îngrijirea autorităţilor administraţiei publice locale prin care se asigură buna gospodărire a localităţii, păstrarea curăţeniei, respectarea normelor de igienă precum şi înfrumuseţarea localităţii.
Dupa cum cunoasteti, odata cu venirea primaverii avem obligatia cu totii, atat autoritatile publice cat si cetatenii si agentii economici de pe raza comunei sa asiguram curatenia in toate localitatile componente ale comunei cu un accent deosebit pe spatiile din domeniul public si mai ales la intrarile din fiecare localitate. In perioada de iarna s-au adunat pe mai toate drumurile, santurile si canalele de scurgere a apelor munti de gunoaie, sticle de plastic, ambalaje de tot felul, gunoaie din gospodariile populatiei iar pe drumul judetean tot felul de gunoaie aduse de masinile care circula pe aceasta cale de acces.
 Am manifestat si pana in prezent o grija deosebita ca sa nu se mai arunce gunoaie, am luat pozitie impotriva cetatenilor care nu au inteles cum trebuie sa se comporte intr-o societate civilizata, au fost trimise somatii de fiecare data cand am constatat ca se incalca regulile privind depozitarea si transportul gunoaielor dar putem desprinde ca o concluzie ca aceasta activitate trebuie desfasurata cu mai multa fermitate, cei care nu respecta curatenia in comuna trebuie amendati si chiar dati la gazeta de perete ca un exemplu negativ pentru a vedea toata comunitatea cum inteleg unii sa pastreze ceea ce s-a realizat pana acum.     
 Organizarea, derularea şi participarea la activităţi edilitar gospodăreşti constituie o obligaţie permanentă a Consiliului local al comunei Boțești, a primarului  precum şi  o obligatie din partea cetăţenilor comunei.
Consiliul local şi primarul comunei răspund de organizarea, conducerea şi controlul întregii activităţi de gospodărire a localităţii  de înfrumuseţare, păstrare a ordinii şi curăţeniei în comuna Boțești. 
Prezentul Program cuprinde măsuri ce se impun pentru organizarea participării cetăţenilor, a instituţiilor publice şi a agenţilor economici cu sau fără personalitate juridică la realizarea acţiunilor de înfăptuire şi păstrare a curăţeniei în interiorul localităţii şi în afara acestora, de efectuarea la timp a activităţilor gospodăreşti.
Autorităţile şi instituţiile publice precum şi agenţii economici au obligaţia de a efectua lucrări de întreţinere şi curăţire a clădirilor aflate în proprietatea sau folosinţa lor, a anexelor şi a oricăror spaţii utilizate de acestea.
Cetăţenii au obligaţia de a asigura îngrijirea locuinţelor aflate în proprietatea sau folosinţa lor, a anexelor gospodăreşti, curţilor, împrejmuirilor şi să păstreze ordinea şi curăţenia pe străzi, drumuri şi în alte locuri publice.


Consiliul local și Primarul comunei Boțești împreună cu aparatul de specialitate va realiza următoarele acţiuni:
- asigurarea reparării şi întreţinerii drumurilor comunale, a podurilor şi podeţelor, curăţarea şi amenajarea şanţurilor, întreţinerea drumurilor existente și  realizarea unor drumuri comunale noi;
  - asigurarea protecţiei sănătăţii publice prin controlul calităţii apei din sursele publice din comună, controlul igienei localurilor publice de desfacere a produselor alimentare şi nealimentare puse în vânzare către populaţie luând măsurile legale ce se impun, cu sprijinul și sub supravegherea organelor de specialitate ale statului ;
- asigurarea protecţiei şi conservării mediului prin controlul depozitării deşeurilor de către cetăţeni pe malurile cursurilor de apă prin depozitarea necontrolată a deleurilor de către agenții economici sau de către cetățeni;
- realizarea unor sisteme modern de colectare , depozitare , transport și preluare a deșeurilor și gunoaielor, amenajarea unor locuri special de depozitare în fiecare localitate,
- respectarea prevederilor legale şi a documentaţiilor de urbanism şi amenajarea teritoriului aprobate precum şi a normelor privind autorizarea construcţiilor prin controale la toate construcţiile noi urmărind autorizarea şi respectarea autorizaţiilor de construcţie şi a termenelor de realizare aplicând măsurile prevăzute de lege;
- se va urmări finalizarea lucrarilor publice si a construcţiilor începute, întreţinerea în bună stare a construcţiilor existente, repararea şi zugrăvirea periodică a acestora, organizând acţiuni pentru salubrizarea şi igienizarea localităţilor;
- curăţenia străzilor, pieţelor şi a celorlalte locuri publice, îndepărtarea zăpezii, a gheţii de pe străzi şi 
trotuare, colectarea şi depozitarea reziduurilor menajere şi stradale, sortarea şi valorificarea resurselor materiale refolosibile;
      -  finalizarea construcţiilor începute;
     - întreţinerea în bună stare a construcţiilor existente, repararea şi zugrăvirea periodică a acestora;
     -  organizarea de acţiuni pentru salubrizarea şi igienizarea localităţilor;
|[k) întreţinerea digurilor şi a malurilor, a cursurilor de apă, executarea lucrărilor de protecţie şi întreţinere a albiilor, efectuarea altor lucrări de protecţie contra inundaţiilor, asigurarea scurgerii apelor, asanarea terenurilor insalubre şi prevenirea poluării apelor; (text original în vigoare până la 5 august 2002)]| 
- curăţenia şi salubrizarea digurilor şi a malurilor, a cursurilor de apă, asanarea terenurilor insalubre şi prevenirea poluării apelor; 
- amenajarea, potrivit planului urbanistic general, şi întreţinerea spaţiilor verzi, a parcurilor, grădinilor publice, a terenurilor de sport şi de joacă pentru copii, a celorlalte locuri publice de agrement;
     -   păstrarea curăţeniei şi respectarea normelor igienicosanitare în săli de sport, stadioane şi în celelalte unităţi de cultură şi sport aflate în proprietatea unităţii administrativ-teritoriale sau în administrarea consiliului local;
    - păstrarea, conservarea, repararea şi restaurarea, în condiţiile legii, a monumentelor de pe teritoriul comunei;
- asigurarea de spatiu verde pentru fiecare locuitor al comunei;
- plantat pomi pe marginea drumurilor judetene, comunale si satesti.

Instituţiilor publice şi persoanelor fizice şi juridice le revin următoarele obligaţii: 
a) să întreţină în stare corespunzătoare clădirile pe care le au în proprietate, anexele gospodăreşti, curţile şi împrejmuirile acestora, precum şi instalaţiile aferente acestora, prin efectuarea lucrărilor de reparaţii, amenajări şi a altor lucrări specifice;
b) să asigure curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;
c) să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor pe care le au în proprietate, inclusiv spălarea, curăţarea şi zugrăvirea periodică a acestora;
d) să asigure curăţenia pe terenurile şi locurile de depozitare aflate în proprietate, precum şi pe căile de acces;
e) să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite de consiliile locale;
f) să depoziteze corespunzător reziduurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;
g) să menţină curăţenia trotuarelor, a părţii carosabile, a locurilor publice şi a locurilor de parcare pe care le folosesc;
h) să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de consiliile locale;
i) să respecte măsurile stabilite de lege şi de reglementările locale pentru asigurarea igienei publice şi curăţeniei în localităţi;
j) să asigure curăţarea mijloacelor de transport şi a utilajelor la intrarea acestora pe drumurile publice;
k) să cureţe şi să întreţină şanţurile, rigolele şi podeţele aferente proprietăţii;
l) să finalizeze construcţiile începute, pe baza autorizaţiilor eliberate de primari, în condiţiile şi în termenele stabilite de acestea;
m) să nu ocupe domeniul public cu vehicule în afara spaţiilor marcate expres de administratorul domeniului public. 
n) pe timpul pandemiei se vor respecta restricțiile stabilite de autorități. 
  
În cadrul prezentului Program în anul 2022 în comuna Boțești se vor realiza următoarele OBIECTIVE:

INTRETINEREA SI REPARAREA DRUMURILOR DIN ADMINISTRARE, MODERNIZATE SI NEMODERNIZATE, A PODURILOR, PODETELOR, CURATAREA SI AMENAJAREA SANTURILOR DE SCURGERE A APEI, A SPAȚIILOR VERZI
- Reparatii urgente la drumurile comunale , săparea și amenajarea șanțurilor și rigolelor - se vor efectua, in perioada imediat urmatoare pe drumurile nemordernizate din toate satele comunei,
- Intretinerea si repararea podurilor si podetelor- se realizeaza permanent, si ori de cite ori este cazul.
- Intretinerea si repararea canalelor de scurgere a apelor pe toate paraurile din comuna, 
- Reparatia, intretinerea, vopsirea si mentinerea curateniei in statiile de autobuz,
- Inlocuirea cosurilor de gunoi in statiile de autobuz si amplasarea altora noi pe raza comunei. 
- Curățarea și amenajarea locurilor virane;
- Curățenia în parcuri, amenajarea de alei , inclusiv confecționarea și instalarea de banci.

ORGANIZAREA LOCURILOR SPECIALE DE DEPOZITARE SI COLECTARE A GUNOAIELOR SI DESEURILOR MENAJERE
-Curatenia strazilor, a trotuarelor, a tuturor spatiilor publice, transportul si depozitarea resturilor menajere, colectarea, incarcarea si transportarea gunoiului stradal, precum si a gunoiului menajer depozitat ilegal de cetateni se face zilnic la punctele de colectare a gunoiului.
-Colectarea si depozitarea deseurilor menajere de la populatie, institutii publice si agenti economici va fi realizata de catre serviciul de salubritate de la platforme și se va trece la colectarea din poartă în poartă.
-Se vor colecta permanent deseurile reciclabile: hartie, pet-uri.

AMENAJAREA SI CURATAREA CURSURILOR DE APA SI A MALURILOR ACESTORA PRIN ASIGURAREA SCURGERILOR APELOR
- Mentinerea curateniei pe ambele maluri ale tuturor pararilor din comuna - se face periodic, si ori de cite ori este cazul. Se urmareste permanent depozitarea necontrolata a deseurilor de orice natura de catre agentii economici sau de catre cetateni, pentru a se preveni poluarea. Viceprimarul comunei va urmari desfasurarea acestei actiuni continuu.

CONTRAVENTII SI SANCTIUNI

Pentru institutiile publice, agentii economici si celelalte persoane juridice: 

a) intrebuintarea in stare necorespunzatoare a imobilelor in care isi desfasoara activitatea (neefectuarea lucrarilor de reparatii, amenajari si a altor lucrari specifice) se sanctioneaza cu avertisment sau amenda de la 100 lei la 500 lei; 
b) nerepararea, nespalarea geamurilor si a vitrinelor, neinlocuirea celor sparte, neîntretinerea firmelor si a fatadelor imobilelor in care isi desfasoara activitatea se sanctioneaza cu avertisment sau cu amenda de la 50 lei la 300 lei; 
c) nedepozitarea corespunzatoare in locurile special amenajate a reziduurilor menajere, industriale, agricole, precum si materialele refolosibile se sanctioneaza cu avertisment sau amenda de la 200 lei la 2500 lei; 
d) neasigurarea curateniei trotuarelor, a partii carosabile a strazii sau a drumului, a locurilor de parcare pe care le folosesc si neandepartarea zapezii si a ghetei de pe trotuarele din dreptul imobilelor si incintelor in care isi desfasoara activitatea se sanctioneaza cu avertisment sau amenda de la 100 lei la 500 lei. 
e) nedecolmatarea şanţurilor şi a podeţelor din dreptul proprietăţii sau spaţiului închiriat sau blocarea acestora cu gunoi, balast sau alte materiale de contrucţii se sanctioneaza cu avertisment sau amenda de la 200 lei la 1000 lei. 
f) sa asigure conditii de igiena, prin operatii de curatire, dezinfectie si deratizare a imobilelor si incintelor pe care le detin nerespectare acestora se sanctioneaza cu avertisment sau amenda de la 100 lei la 500 lei; 
g) neîmprejmuirea cu panouri aliniate, inscriptionate cu denumirea unitatii constructoare si cu aspect corespunzator a lucrarilor de constructie in limita suprafetelor legal aprobate si cu asigurarea neamprastierii in zona imediata a materialelor de constructii, a moluzului sau a pamantului se sanctioneaza cu avertisment sau amenda de la 200 lei la 1000 lei; 
h) deteriorarea sau distrugerea din culpa a platformelor, a materialelor sau dotarilor necesare intretinerii curateniei satelor se sanctioneaza cu avertisment sau amenda de la 200 lei la 1000 lei; 
i) folosirea suprafetei strazilor pentru depozitarea gunoaielor sau a altor materiale se sanctioneaza cu avertisment sau amenda de la 200 lei la 1000 lei; 
j) intervenţia neautorizată asupra reţelei de apa, a reţelei de gaze, a rețelei de gaze sau a altor bunuri publice, ori degradarea acestora se sanctioneaza cu avertisment sau amenda de la 1000 lei la 2500 lei; 
k) desfasurarea de activitati comerciale sau productive de catre orice agent comercial, institutie, fara aprobare in locurile nepermise se sanctioneaza cu avertisment sau amenda de la 200 lei la 1000 lei ; 
l) executarea de construcţii definitive sau provizorii pe domeniul public al comunei Boțești fără acceptul Consiliului Local Boțești se sanctioneaza cu avertisment sau amenda de la 1000 lei la 2500 lei;
m) utilizarea domeniului public prin parcarea de maşini, utilaje fără acceptul Consiliului Local Boțești sau al primarului comunei Boțești se sanctioneaza cu avertisment sau amenda de la 100 lei la 500 lei ;
n) distrugerea străzilor prin transport cu mașini de mare tonaj se sancționază cu amendă de la 1000 -3000 lei și se poate pune bariere.

Pentru locuitorii comunei Boțești: 

a) neintretinerea curateniei locuintelor pe care le detin in proprietate sau cu chirie, a anexelor gospodaresti, a curtilor si imprejmuirilor acestora se sanctioneaza cu avertisment sau amenda de la 50 lei la 200 lei; 
b) necuratarea fatadelor locuintelor si a altor constructii amplasate la frontul strazii, netencuirea si nezugravirea periodica a acestora se sanctioneaza cu avertisment sau amenda de la 50 lei la 200 lei; 
c) neindepartarea zapezii si a ghetei de pe trotuarele din dreptul imobilelor in care locuiesc sau pe care le folosesc in alte scopuri se sanctioneaza cu avertisment sau amenda de la 50 lei la 200 lei. 
d) nepastrarea curateniei pe arterele de circulatie, in piete, targuri si oboare, in parcuri, locuri de joaca pentru copii si in alte locuri publice se sanctioneaza cu avertisment sau amenda de la 50 lei la 200 lei; 
e) nedepozitarea reziduurilor menajere si a gunoaielor in locurile special amenajate de Consiliul Local se sanctioneaza cu avertisment sau amenda de la 100 lei la 500 lei; 
f) nedecolmatarea şanţurilor şi a podeţelor din dreptul proprietăţii sau spaţiului închiriat sau blocarea acestora cu gunoi, balast sau alte materiale de contrucţii se sanctioneaza cu avertisment sau amenda de la 100 lei la 500 lei. 
g) sa asigure conditii de igiena, prin operatii de curatire, dezinfectie si deratizare a imobilelor si incintelor pe care le detin nerespectare acestora se sanctioneaza cu avertisment sau amenda de la 100 lei la 500 lei; 
h) neimprejmuirea cu panouri aliniate, inscriptionate cu denumirea unitatii constructoare si cu aspect corespunzator a lucrarilor de constructie in limita suprafetelor legal aprobate si cu asigurarea neimprastierii in zona imediata a materialelor de constructii, a moluzului sau a pamantului se sanctioneaza cu avertisment sau amenda de la 200 lei la 1000 lei; 
i) deteriorarea sau distrugerea din culpa a platformelor, a minicontantainerelor și a materialelor sau dotarilor necesare intretinerii curateniei satelor se sanctioneaza cu avertisment sau amenda de la 200 lei la 1000 lei; 
j) folosirea suprafetei strazilor pentru depozitarea gunoaielor sau a altor materiale se sanctioneaza cu avertisment sau amenda de la 200 lei la 1000 lei; 
k) intervenţia neautorizată asupra reţelei de apa, a reţelei de gaze, a rețelei de canalizare sau a altor bunuri publice, ori degradarea acestora se sanctioneaza cu avertisment sau amenda de la 1000 lei la 2500 lei; 
l) desfasurarea de activitati comerciale sau productive de catre orice agent comercial, institutie, fara aprobare in locurile nepermise se sanctioneaza cu avertisment sau amenda de la 100 lei la 500 lei ; 
m) executarea de construcţii definitive sau provizorii pe domeniul public al comunei Boțești fără acceptul Consiliului Local Boțești se sanctioneaza cu avertisment sau amenda de la 1000 lei la 2500 lei,
n) utilizarea domeniului public prin parcarea de maşini, utilaje fără acceptul Consiliului Local Boțești sau al primarului comunei Boțești se sanctioneaza cu avertisment sau amenda de la 100 lei la 500 lei. 

Protectia spatiilor verzi, a arborilor, a drumurilor si santurilor. 

Constituie contraventie in aceasta privinta urmatoarele fapte: 
a) ruperea arborilor; 
b) pasunarea animalelor in zone verzi si lasarea lor libera; 
c) fixarea pe arbori a anunturilor de orice fel sau a reclamelor; 
d) negreblarea frunzelor uscate si netransportarea lor imediata la locurile de depozitare (din jurul incintelor); 
e) distrugerea sau profanarea de morminte, a statuielor, a cimitirelor si a monumentelor; 
f) evacuarea apei uzate direct în stradă;
g) distrugerea stadionului cu mijloace auto.

Acestea se sanctioneaza astfel: 
- de la 50 lei la 200 lei pentru lit.f); 
- de la 50 lei la 250 lei pentru lit. a) si c); 
- de la 50 lei la 200 lei pentru lit. d); 
- de la 100 lei la 300 lei pentru lit. e) şi f) 
- de la 50 lei la 200 lei pentru lit. b)
- de la 100 lei la 1000 lei pentru lit. g.
	
	   Primarul va desemna prin dispoziție persoane care vor putea aplica sancțiunea.

Nesocotirea sau neîndeplinirea obligaţiilor si responsabilităţilor stabilite prin prezentul program atrage răspunderea disciplinara, civila, contravenţională sau penala după caz a persoanelor vinovate si se sancţionează potrivit Ordonanţei Guvernului nr.22/2002 privind gospodărirea localităţilor urbane si rurale , aprobată, modificată şi completată prin Legea  nr. 515/2002 și Legea nr 273/2020 completate cu prevederile Ordonanţei Guvernului nr. 2/2001 privind regimul juridic al contravenţiilor. 

Contravenientul poate achita, pe loc sau în termen de cel mult 15 zile de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute în actul normativ, agentul constatator făcând menţiune despre această posibilitate în procesul-verbal. În actul normativ de stabilire a contravenţiilor această posibilitate trebuie menţionată în mod expres. Termenele statornicite pe ore încep să curgă de la miezul nopţii zilei următoare, iar termenul care se sfârşeşte într-o zi de sărbătoare legală sau când serviciul este suspendat se va prelungi până la sfârşitul primei zile de lucru următoare. 


